**GUVERNUL REPUBLICII MOLDOVA**

**H O T Ă R Î R E**

**nr. \_\_\_\_\_ din \_\_\_\_\_\_\_\_\_\_\_\_\_\_ 2017**

**Cu privire la modificarea şi completarea**

 **Strategiei de dezvoltare a managementului**

**finanțelor publice 2013-2020**

În scopul realizării prevederilor Strategiei privind reforma administrației publice pentru anii 2016-2020 aprobată prin Hotărîrea Guvernului nr.911 din 25 iulie 2016 (Monitorul Oficial al Republicii Moldova, 2016, nr.256-264, art.1033) și creării unui sistem de management al finanțelor publice modern, Guvernul

**HOTĂRĂŞTE:**

Strategia de dezvoltare a managementului finanțelor publice 2013-2020, aprobată prin Hotărârea Guvernului nr.573 din 6 august 2013 (Monitorul Oficial al Republicii Moldova, 2013, nr.173-176, art.669), se modifică și se completează după cum urmează:

I. Capitolul I:

1) alineatul 2, propozițiile 1 și 2 vor avea următorul cuprins:

„Una dintre cele mai importante evoluţii recente în reforma managementului finanţelor publice a fost elaborarea şi punerea în aplicare a Legii finanţelor publice şi responsabilităţii bugetar-fiscale nr.181 din 25 iulie 2014. Obiectivele de bază şi un sumar al schimbărilor principale prevăzute de lege se cuprind în capitolul 3 al prezentei Strategii”.

2) alineatul 9 se completează în final cu textul „și 2015”.

II. Capitolul II:

3) alineatul 1, după cuvintele „a trei ani prealabili Strategiei”, se completează cu textul „și a patru ani de implementare a Strategiei”;

4) alineatul 4 va avea următorul cuprins:

„Recenţii indicatori macroeconomici denotă că activitatea economică înregistrează o scădere în anul 2012, PIB-ul real a înregistrat o uşoară scădere de ordinul 0,7 la sută comparativ cu aceeaşi perioadă a anului 2011.”;

5) după alineatul 4 se completează cu un alineat cu următorul cuprins:

„Analiza perioadei 2013-2016 de implementare a Strategiei relevă, că după recesiunea din anul 2012, economia Republicii Moldova a revenit pe un trend ascendent, înregistrînd creştere economică în anii 2013 (9,4%) şi 2014 (4,8%), declin în 2015 (-0,5%) și o rată pozitivă de creştere economică în anul 2016 (4,1%). Creşterea a fost generată de sectorul agricol (favorabil în anul 2013), de creşterea remitenţelor şi a fondului de salarizare, de politica monetară expansionistă, operată într-un cadru de ţinere a inflaţiei și de politica bugetar-fiscală prudentă. Evoluţia negativă a PIB-lui real a fost determinată în mare parte de seceta anului 2015 care a redus valoarea adăugată în sectorul agricol, de deteriorarea climatului economic regional, dar şi de persistenţa unei incertitudini economice şi politice interne care au generat scăderea cererii interne din partea populaţiei şi contractarea investiţiilor. În vederea asigurării stabilităţii macroeconomice, bugetare şi financiare, un nou Memorandum de politici economice şi financiare a fost semnat cu Fondul Monetar Internaţional (FMI) la finele anului 2016.”;

6) după alineatul 8 se completează cu un alineat cu următorul cuprins:

„Rata inflaţiei s-a plasat în interiorul intervalului de variaţie de +/- 1,5% de la ţinta de 5,0% în perioada 2013-2014. În anul 2015, rata medie anuală a inflaţiei a avut o traiectorie ascendentă pronunţată, constituind 9,7% (comparativ cu 5,1% în anul 2014 şi 4,6% în anul 2013) sub presiunea deprecierii monedei naţionale, majorării tarifului la energia electrică și la gazul din reţea, a embargoului impus la exportul produselor autohtone şi a scăderii transferurilor de valută din străinătate în favoarea persoanelor fizice. Pentru a preveni creşterea bruscă a inflaţiei, Banca Naţională a Moldovei, în anul 2015, a înăsprit substanţial politica monetară: a fost majorată rata de bază aplicată la principalele operaţiuni de politică monetară de la nivelul de 6,5% pînă la 19,5% anual şi a normei rezervelor obligatorii din mijloacele atrase în lei moldoveneşti şi în valută neconvertibilă de la 14,0% pînă la 35,0% din baza de calcul, precum şi rata de dobîndă la creditele şi depozitele overnight pînă la nivelul de 16,5% anual şi 10,5% anual, respectiv.”;

7) după alineatul 10 se completează cu un alineat cu următorul cuprins:

„Pentru ameliorarea situaţiei din sectorul financiar, în anul 2015, Banca Naţională a Moldovei a retras licenţele de desfăşurare a activităţilor financiare ale trei bănci comerciale, iar alte trei bănci comerciale au fost puse sub supraveghere specială. Aceste măsuri au contribuit la stabilizarea situației.”;

8) în tot textul Strategiei sintagma „deficitul fiscal” se substituie cu sintagma „deficitul bugetar”;

9) după alineatul 12 se completează cu două alineate cu următorul cuprins:

„În perioada 2013-2016, deficitul bugetar a fost ţinut în limitele admisibile (-1,8% în 2013, -1,7% în 2014, -2,3% în 2015 şi -1,8% în 2016), cu toate că s-a redus volumul debursărilor de granturi externe pentru suport bugetar în anii 2015-2016, în mare parte graţie prioritizării cheltuielilor, limitării majorării fondului de retribuire a muncii şi a altor cheltuieli, stingerii arieratelor interne şi monitorizării executării bugetelor de către autoritățile publice.

În anii 2013-2016, au fost implementate mai multe măsuri de politică fiscal-bugetară. Pe partea de venituri, au fost majorate tranşele de venit impozabil pentru persoane fizice, precum şi scutirile anuale personale şi pentru persoanele întreţinute, prin ajustarea acestora la rata inflaţiei anuale prognozate; majorate ratele accizelor la diferite produse şi introdus impozitul pe avere pentru proprietarii imobilelor mari. Au fost puse în aplicare mai multe măsuri de consolidare a administraţiei vamale, inclusiv prin introducerea în Codul Vamal a conceptului de gestionare a riscurilor şi a modificărilor menite să alinieze cadrul naţional la cerinţele Tarifului Vamal Integrat al Comunităţilor Europene (TARIC). Totuşi, declinul economic din anul 2015 şi cererea internă slabă în anul 2016 au dus la colectări sub nivelul planificat de venituri, în special din TVA. Astfel, ponderea veniturilor bugetului public naţional în PIB, în anii 2013 și 2014 a atins 36,7% și 37,9%, iar în anii 2015 și 2016 s-a redus pînă la 35,8% și 34,1%, respectiv.”;

10) la alineatele 13 și 15, cuvintele „ultimii trei ani” se substituie cu textul „anii 2010-2012”;

11) după alineatul 13 se completează cu un alineat cu următorul cuprins:

„În perioada 2013-2016, datoria sectorului public a înregistrat o evoluție ascendentă: 31,9% in 2013, 32,6% în 2014, 35,4% în 2015 și 44,2% în 2016. Majorare semnificativă a datoriei sectorului public se atestă în anul 2016, cauzată preponderent de creșterea ponderii datoriei de stat interne ca urmare a emisiei valorilor mobiliare de stat pe parcursul lunii octombrie 2016, dar și de majorarea soldului datoriei de stat externe.”;

12) după alineatul 14 se completează cu un alineat cu următorul cuprins:

„Pe parcursul anilor 2013-2016, deficitul contului curent raportat la PIB a înregistrat o reducere continuă, constituind -6,4% în 2013, -7,1% în 2014, -6,4% în 2015 şi 4,1% în 2016. Aplicarea, începând cu 1 septembrie 2014, a Acordului privind instituirea Zonei de Liber Schimb Aprofundat şi Cuprinzător (DCFTA) cu Uniunea Europeană a avut un impact pozitiv asupra exporturilor Republicii Moldova în UE, însă insuficient pentru a compensa integral diminuarea exporturilor spre CSI. În acelaşi timp, remiterile personale primite de rezidenţii Republicii Moldova s-au diminuat de la 24.1% în 2014 pînă la 21,7% în 2015 și 19,9% în 2016 în raport cu PIB, în special în urma scăderii intrărilor din Federaţia Rusă.”;

13) după alineatul 15 se completează cu un alineat cu următorul cuprins:

„Ca urmare a situaţiei create la sfîrşitul anului 2014 în sistemul bancar, în anul 2015 cursul de schimb s-a depreciat cu circa 25%, volumul rezervelor internaţionale a scăzut cu o treime. În 2016, cursul mediu de schimb s-a depreciat față de dolarul SUA și moneda unică europeană cu 5,9% și 5,5% respectiv, volumul rezervelor valutare au crescut cu peste un sfert, comparativ cu anul 2015.”;

14) la alineatul 20 cuvintele „șapte sectoare” se substituie cu textul „opt sectoare”, după cuvintele „reforma sectorului energetic” se completează cu textul „agricultura și dezvoltarea rurală”;

15) la alineatul 23 cuvintele „deficitele aproape de 2,4-3 la sută din PIB pe termen mediu” se substituie cu textul „deficitul bugetar total, excluzînd granturile, ce nu trebuie să depăşească 2,5% din PIB, conform indicatorului stabilit prin Legea finanţelor publice şi responsabilităţii bugetar-fiscale nr.181 din 25 iulie 2014. Totodată, Guvernul intenţionează să folosească clauza de derogare cînd vine vorba despre cheltuielile bugetare pentru investiţii capitale finanţate din surse externe concesionale.”;

cuvintele „38 la sută către anul 2016” se substituie cu textul „38,4%-38,0% în perioada 2017-2019”;

cuvintele „o pondere a veniturilor totale de 36,7% ca și cotă din PIB în anul 2014, și o reducere pînă la 34,9 la sută din PIB către anul 2016” se substituie cu textul „menţinerea veniturilor bugetului public naţional în diapazonul 35,4%-35,1% ca cotă din PIB în anii 2017-2019. Direcțiile strategice bugetar-fiscale în anii 2017-2019 vor fi axate pe majorarea veniturilor prin consolidarea bazei de impozitare, reducînd treptat gradul de dependenţă de granturile externe.”;

16) alineatul 24, propoziția 1 va avea următorul cuprins:

„Politica monetară va fi stabilită într-un cadru de ţintire a inflaţiei, complementat de menţinerea flexibilităţii ratei de schimb.”;

17) la alineatul 28, cuvintele „Acordului Profund și Cuprinzător de Liber Schimb” se substituie cu textul „și implementarea Acordului privind instituirea Zonei de Liber Schimb Aprofundat și Cuprinzător”.

III. Capitolul III:

18) alineatul 1, propoziția 1 în final se completează cu textul „şi 2015, precum și concluziile evaluării managementului finanțelor publice 2015 (SIGMA)”, în propoziția 3 cuvintele „anului 2011” se substituie cu textul „anului 2015”, propoziția 4 va avea următorul cuprins:

„Evaluările au examinat sistemele şi practicile din anii fiscali 2008-2010 şi 2012-2014.”;

19) după alineatul 5 se completează cu alineate cu următorul cuprins:

„Evaluările externe recente, atît evaluarea cheltuielilor publice și responsabilității financiare 2012-2014 (PEFA-2015), cît și evaluarea managementului finanțelor publice 2015 (SIGMA), au calificat dezvoltarea managementului finanțelor publice din Republica Moldova ca stabilă și avansată. Indicatorii de credibilitate a bugetului (PI-1 – PI-3) au înregistrat valori majorate, indicatorii ciclului bugetar (PI-13 – PI-28) au înregistrat valori stabile. Pregătirea cadrului bugetar pe termen mediu și a bugetului anual se bazează pe bunele practici bugetare, pe reguli și proceduri bine elaborate, bugetul este realist și previzibil, fondurile publice se alocă conform priorităților de politici pe termen mediu, managementul activ al datoriei sectorului public se realizează într-un cadru legislativ și de raportare regulată, există un cadru eficient pentru sistemul de management financiar și control, precum și pentru activitatea de audit intern, cadrul legal al sistemului de achiziții publice a fost recent adus mai aproape de UE.

În același timp, evaluările externe, precum și monitorizarea și evaluarea implementării Strategiei de către Ministerul Finanțelor, au identificat unele probleme și provocări referitoare la sistemul managementului finanțelor publice care îngreunează implementarea activităților și atingerea obiectivelor Strategiei:

 a) Calitatea insuficientă a previziunilor macroeconomice, elaborate de instituțiile responsabile și lipsa instrumentelor moderne de estimare a diferitor tipuri de venituri;

 b) Fiecare entitate bugetară respectă Cadrul Bugetar pe Termen Mediu (CBTM) în planificarea bugetului său anual, însă nerespectarea calendarului și a modului de aprobare a CBTM reduce responsabilitatea utilizatorilor de buget;

 c) Legătura dintre elementele de bază (obiective, indicatori de performanţă) din documentele de politici cu cele din Cadrul Bugetar pe Termen Mediu şi bugetele anuale rămîne a fi în continuare o provocare;

 d) Există necesitatea de realizare în termenii stabiliți a Planului de acțiuni pentru implementarea Concepției privind Dezvoltarea Standardelor Naționale de Contabilitate în sectorul public în baza IPSAS;

 e) Implementarea managementului financiar și control la nivel organizațional este neuniformă și rămîne în urma cadrului general operațional, care este în conformitate cu standardele internaționale, însă lipsesc prevederile referitor la auditul intern adecvat la nivelul instituțiilor publice mici, manualul de management financiar și control, deși propune, nu solicită existența coordonatorilor, grupurilor de lucru și a planurilor de acțiuni separate pentru acest domeniu;

 f) Noua Lege a achizițiilor publice nr. 131 din 03.07.2015 tinde la armonizarea legislației autohtone la normele comunitare, însă unele prevederi nu sunt pe deplin compatibile cu cerințele UE și vor necesita modificări ulterioare, implementarea unor prevederi ale acestei legi vor dura pînă în 2020, nu există instrumente pentru a sprijini aplicarea pe scară largă a tehnicilor și metodelor moderne de achiziții publice;

 g) Există necesitatea de a asigura interoperabilitatea Sistemului Informațional de Gestionare a Finanțelor Publice cu alte sisteme informaționale, de a asimila serviciile electronice și platformele digitale ale Guvernului (M-Connect, M-Pay, M-Cloud).”

20) la alineatul 6 cuvintele „va contribui” se substituie cu cuvîntul „contribuie”;

21) la alineatul 7, propoziția 1, după cuvintele „financiare 2011” se completează cu textul “și 2015”.

IV. Capitolul IV:

22) alineatul 6 va avea următorul cuprins:

„***Obiectivul specific*** al prezentei componente este de a formula bugetul public național în conformitate cu cadrul legal național, a asigura alocarea resurselor financiare publice în strînsă corelare cu priorităţile de politici, limitele de cheltuieli stabilite în cadrul bugetar pe termen mediu, precum şi de a spori eficacitatea şi transparenţa procesului de pregătire a bugetului prin implementarea bugetării bazate pe performanţă.”;

23) alineatul 10 se completează în final cu textul „precum și implementarea acestui sistem de către autoritățile publice”;

24) în tot textul Strategiei sintagma „Sistemul informațional de management financiar” se substituie cu sintagma „Sistemul Informațional de Gestionare a Finanțelor Publice”.

V. Capitolul V:

25) în tot textul Strategiei noțiunea „datoria publică” se înlocuiește cu noțiunea „datoria sectorului public”, noțiunea „datoria publică internă” cu „datoria de stat internă”, noțiunea „recreditarea” cu „recreditarea de stat”;

26) Secțiunea 5.1. Cadrul macrobugetar, tabelul 5.1.2, subsecțiunea a) „Prognozarea macroeconomică şi planificarea veniturilor”, coloana 1 „Situația actuală”:

alineatul 3 va avea următorul cuprins:

„Ministerul Finanţelor în cadrul Sistemului Informațional de Gestionare a Finanțelor Publice are posibilitatea elaborării mai multor scenarii de prognoză a resurselor”;

coloana se completează cu două alineate cu următorul cuprins:

la început cu „Bugetul anual și CBTM (3 ani) se elaborează în baza cadrului macroeconomic”;

la final cu „Ministerul Finanțelor introduce noi metodologii și instrumente de estimare a veniturilor”;

27) tabelul 5.1.2, subsecțiunea a) „Prognozarea macroeconomică şi planificarea veniturilor”, coloana 2 „Domeniile de preocupare”:

alineatele 1 și 2 se exclud;

după alineatul 3 se completează cu un alineat cu următorul cuprins:

„Există necesitatea de a îmbunătăți calitatea prognozelor macroeconomice, inclusiv prin consultarea mai largă a instituțiilor specializate în elaborarea prognozelor.”;

alineatul 4 va avea următorul cuprins:

„Există necesitatea de a ajusta modelele şi procedurile analitice, de a evalua impactul politicii fiscale asupra planificării veniturilor”;

coloana la final se completează cu un alineat cu cuprinsul:

„Există necesitatea de a consolida capacitățile personalului din cadrul Ministerului Economiei și Ministerului Finanțelor care este implicat în elaborarea prognozelor macroeconomice și macro-fiscale, precum și a veniturilor, din cauza fluctuației înalte și a incapacității de recrutare a personalului cu competențe de bază”;

28) tabelul 5.1.2, subsecțiunea a) „Prognozarea macroeconomică şi planificarea veniturilor”, coloana 3 „Ținte pe termen mediu”:

la alineatul 1 se exclud cuvintele „în aliniere cu calendarul bugetar”;

la alineatul 2 cuvintele “instituții independente” se înlocuiesc cu cuvintele “instituții non-guvernamentale”;

după alineatul 3 se include un alineat cu următorul cuprins:

„Dezvoltarea unor instrumente (modele micro) moderne pentru evaluarea impactului măsurilor de politică fiscală asupra planificării veniturilor”;

alineatul 4 va avea următorul cuprins:

„Îmbunătăţirea mecanismelor şi procedurilor de comunicare cu donatorii în scopul planificării conforme a intrărilor de granturi externe pentru suport bugetar”;

coloana se completează la final cu un alineat cu cuprinsul:

„Identificarea necesarului de personal pentru analiza și prognoza macro-fiscală în baza evaluării constrîngerilor de capacități și a decalajului de competențe”;

29) tabelul 5.1.2, subsecțiunea a) „Prognozarea macroeconomică şi planificarea veniturilor”, coloana 4 „Obiective pe termen lung”:

la alineatul 2 cuvîntul „implementarea” se înlocuiește cu cuvîntul „utilizarea”, se exclude cuvîntul „reală”;

coloana se completează la final cu un alineat cu cuprinsul:

„Consolidarea capacităților de analiză și prognozare macroeconomică (în Cadrul Ministerului Economiei) și macro-fiscală, și de prognozare a veniturilor (în cadrul Ministerului Finanțelor)”;

30) tabelul 5.1.2, subsecțiunea b) “Gestionarea datoriei sectorului public”, la coloana 1 „Situația actuală” se completează cu două alineate noi cu următorul cuprins:

după alineatul 2 cu „Aplicarea versiunii actualizate a sistemului de management al datoriei și analiză financiară (DMFAS 6.0)”;

la final cu „Un control strict asupra atragerii finanțelor externe și interne ale unităților administrativ-teritoriale a fost introdus din 04.01.2015 prin modificarea Legii cu privire la datoria sectorului public, garanțiilor de stat și recreditarea de stat”;

31) tabelul 5.1.2, subsecțiunea b) „Gestionarea datoriei sectorului public”, coloana 2 „Domeniile de preocupare”:

alineatul 3 va avea următorul cuprins:

„Există necesitatea de perfecționare continuă a sistemului de management al datoriei și analiză financiară”;

alineatul 3 se exclude;

coloana la final se completează cu două alineate noi cu următorul cuprins:

„În plus față de stocul mai mare al datoriei sectorului public, criza sistemului bancar a evidențiat riscurile în gestionarea portofoliului datoriei”;

„Există necesitatea de a diversifica sursele de finanțare, așa cum accesul la împrumuturile concesionale s-a poziționat de la costuri mici la costuri mai puțin mici”;

32) tabelul 5.1.2, subsecțiunea b) „Gestionarea datoriei sectorului public”, coloana 3 „Țintele pe termen mediu”:

alineatul 2 se exclude;

coloana la final se completează cu două alineate cu următorul cuprins:

„Dezvoltarea pieței autohtone a valorilor mobiliare de stat în scopul implementării acțiunilor stabilite în Programul „Managementul datoriei de stat pe termen mediu (2017-2019)”

„Adoptarea Planului de Gestionare a Riscului Operațional (aferent Programului „Managementul datoriei de stat pe termen mediu (2017-2019)”)”;

33) tabelul 5.1.2, subsecțiunea b) „Gestionarea datoriei sectorului public”, coloana 4 „Obiective pe termen lung” la final se completează cu două alineate noi cu următorul cuprins:

„Menținerea sustenabilității fiscale și a datoriei sectorului public”;

„Dezvoltarea pieței interne a valorilor mobiliare de stat prin extinderea în continuare a maturității acestora și diversificarea bazei de investitori”.

34) Secțiunea 5.2. Elaborarea şi planificarea bugetului, la alineatul 13, cuvintele „publice locale, întreprinderile publice și operațiunile cvasifiscale” se substituie cu textul „/instituțiilor publice la autofinanțare, întreprinderilor de stat și societăților comerciale cu capital integral sau majoritar public şi operațiunilor cvasifiscale.”;

35) tabelul 5.2.2, subsecțiunea a) „Credibilitatea bugetului”, coloana 3 „Ținte pe termen mediu”:

alineatul 1 se exclude;

alineatul 2 va avea următorul cuprins:

„Fortificarea capacităților de analiză a riscurilor bugetar-fiscale, precum și de monitoring financiar al autorităților / instituțiilor publice la autofinanțare și al întreprinderilor de stat / municipale și al societăților comerciale cu capital integral sau majoritar public”;

coloana la final se completează cu două alineate cu următorul cuprins:

„Perfecționarea mecanismului de monitoring financiar al întreprinderilor de stat / municipale și al societăților comerciale cu capital integral sau majoritar public”;

 „Introducerea auditului obligatoriu al situațiilor financiare pentru întreprinderile de stat”;

36) tabelul 5.2.2, subsecțiunea a) „Credibilitatea bugetului”, coloana 4 „Obiective pe termen lung” la final se completează cu un alineat cu următorul cuprins:

„Consolidarea regulilor bugetar-fiscale prin corelarea explicită a indicatorului deficitului bugetar cu sustenabilitatea datoriei”;

37) tabelul 5.2.2, subsecțiunea b) „Transparenţa şi comprehensivitatea”, coloana 1 „Situația actuală”:

alineatul 3 se exclude;

coloana la final se completează cu două alineate cu următorul cuprins:

„Bugetul pentru cetățeni este elaborat și publicat anual”;

„Republica Moldova a participat la Evaluarea Transparenței Bugetare în calitate de membru oficial pentru prima dată în anul 2017”;

38) tabelul 5.2.2, subsecțiunea b) „Transparenţa şi comprehensivitatea”, coloana 2 „Domeniile de preocupare”, la alineatul 5, cuvîntul „îmbunătățire” se înlocuiește cu cuvîntul „revizuire”;

39) tabelul 5.2.2, subsecțiunea b) „Transparenţa şi comprehensivitatea”, coloana 3 “Ținte pe termen mediu”:

alineatul 3 va avea următorul cuprins:

„Perfecționarea continuă a clasificaţiei bugetare în corespundere cu standardele internaţionale”;

alineatul 4 va avea următorul conținut:

 „Dezvoltarea continuă a Sistemului Informațional de Gestionare a Finanțelor Publice al Ministerului Finanțelor pentru a asigura funcționalitatea procesului bugetar”;

la alineatul 6 cuvintele „paginilor web și actualizarea periodică” se înlocuiesc cu textul “şi actualizarea periodică a paginii web a Ministerului Finanțelor”;

la alineatul 7 după cuvintele „autoritățile publice” se completează cu cuvîntul „centrale”;

alineatul 8 la final se completează cu textul “prin publicarea proiectelor actelor normative pe pagina web [www.particip.gov.md](http://www.particip.gov.md)”;

40) tabelul 5.2.2, subsecțiunea b) „Transparenţa şi comprehensivitatea”, coloana 4 „Obiective pe termen lung”:

după alineatul 1 se completează cu un alineat cu următorul cuprins:

„Asigurarea transparentei informației pe pagina web a Ministerului Finanțelor despre progresul în implementarea proiectelor de investiții publice”;

alineatul 3 va avea următorul conținut:

„Sensibilizarea publicului larg cu informaţii clare, necomplicate şi sistematice cu privire la buget, utilizînd paginile web şi portalul e-Guvernare, precum şi bugetul cetăţeanului și publicațiile”;

coloana la final se completează cu un alineat cu următorul cuprins:

„Participarea la Evaluarea Transparentei Bugetare și îmbunătățirea continuă a Indicelui Transparentei Bugetare”;

41) tabelul 5.2.2, subsecțiunea c) „Ordinea (acurateţea) şi perspectivele de politici în buget”, coloana 1 „Situația actuală”, la alineatul 4 cuvintele „cheltuielile bugetului de stat” se înlocuiesc cu textul „totalul cheltuielilor bugetului de stat în anul 2013 și 100% în anul 2016,”;

42) tabelul 5.2.2, subsecțiunea c) „Ordinea (acurateţea) şi perspectivele de politici în buget”, coloana 2 „Domeniile de preocupare”:

alineatul 4 va avea următorul cuprins:

„Există riscuri sistemice şi de capacitate în implementarea bugetării bazată pe performanţă și de utilizare a informației despre performanță în discuțiile asupra bugetului”;

coloana la final se completează cu două alineate noi cu următorul cuprins:

„Există necesitatea de a perfecționa procesul cadrului bugetar pe termen mediu”;

„Există necesitatea de a dezvolta procedurile de monitorizare și evaluare a programelor bugetare”;

43) tabelul 5.2.2, subsecțiunea c) „Ordinea (acurateţea) şi perspectivele de politici în buget”, coloana 3 „Ținte pe termen mediu”:

alineatul 1 se exclude;

alineatul 3 va avea următorul conținut:

 „Instituirea unui mecanism de dezvoltare continuă a capacităților personalului ce activează în domeniul managementului finanțelor publice”;

la alineatului 4 după cuvîntul „dezvoltarea” se completează cu textul „continuă a”, cuvintele „la scară națională” și „bazate” se exclud, cuvintele „pe performanță” se substituie cu textul „pe programe și performanță”;

coloana la final se completează cu două alineate noi cu următorul conținut:

„Dezvoltarea instrumentelor și procedurilor aferente procesului cadrului bugetar pe termen mediu”;

„ Dezvoltarea cadrului metodologic de monitorizare și evaluare a programelor bugetare”;

44) tabelul 5.2.2, subsecțiunea c) „Ordinea (acurateţea) şi perspectivele de politici în buget”, coloana 4 „Obiective pe termen lung”, alineatele 2 și 3 se exclud;

45) tabelul 5.2.2, subsecțiunea d) „Relații bugetare”, coloana 1 „Situația actuală”, alineatul 2 va avea următorul conținut:

„Există un sistem de transferuri şi impozite partajate, statuat pe baze obiective și previzibile, cu separarea bugetelor locale de nivelul întîi și nivelul al doilea”;

46) tabelul 5.2.2, subsecțiunea d) „Relații bugetare”, coloana 2 „Domeniile de preocupare”:

alineatele 1, 2 și 3 se exclud;

coloana se completează cu un nou alineat cu următorul cuprins:

„Lipsa performanței din domeniul managementului financiar al unităților administrativ teritoriale cauzate de insuficiența de personal, fluctuația înaltă a personalului, incapacitatea de recrutare a personalului cu competențe de bază din lipsa motivației financiare”;

47) tabelul 5.2.2, subsecțiunea d) „Relații bugetare”, coloana 3 „Ținte pe termen mediu”, alineatul 1 se exclude;

48) tabelul 5.2.2, subsecțiunea e) „Investiții capitale publice”, coloana 1 „Situația actuală” la final se completează cu un nou alineat cu următorul conținut:

„A fost creat cadrul metodologic de planificare şi management al investiţiilor capitale”;

49) tabelul 5.2.2, subsecțiunea e) „Investiții capitale publice”, coloana 3 „Ținte pe termen mediu”, alineatul 1 se exclude;

50) tabelul 5.2.2, subsecțiunea e) „Investiții capitale publice”, coloana 4 „Obiective pe termen lung” la final se completează cu un alineat cu următorul conținut:

„Îmbunătățirea instrumentelor de analiză a costurilor pe termen lung a investițiilor”.

51) Secțiunea 5.3. Executarea bugetului, contabilitatea şi raportarea:

la alineatul 1 textul „contabilitate bugetară și raportare, precum și contabilitate financiară și de raportare” se substituie cu textul “raportare privind executarea bugetului, contabilitate și raportare financiară”;

 la subsecțiunea a) „Procesul de executare a bugetului” la final se completează cu un principiu nou cu următorul conținut:

„Îmbunătățirea cadrului legislativ și normativ referitor la modul de executare a bugetelor componente ale bugetului public național și a mijloacelor entităților nonbugetare prin Contul Unic Trezorerial”;

la subsecțiunea b) „Gestionarea fluxului de mijloace băneşti”, după principiul doi se completează cu un principiu nou cu următorul conținut:

„Îmbunătățirea prognozelor și gestionării lichidităților prin dezvoltarea Sistemul Informațional de Gestionare a Finanțelor Publice al Ministerului Finanțelor.”;

titlul subsecțiunii c) „Evidența contabilă și raportarea în sistemul bugetar” se substituie cu următorul titlu: „Raportarea privind executarea bugetului”;

la subsecțiunea d) „Evidența contabilă și raportarea financiară” se completează cu două principii noi cu următorul conținut:

după principiul doi cu: „Elaborarea Standardelor Naționale de Contabilitate pentru sectorul public în baza IPSAS.”;

la final cu: „Îmbunătățirea raportării financiare prin integrarea sistemului informațional de evidență contabilă al entităților bugetare cu Sistemul Informațional de Gestionare a Finanțelor Publice al Ministerului Finanțelor.”;

52) tabelul 5.3.2, subsecțiunea a) „Procesul de executare a bugetului”, coloana 1 “Situația actuală” la final se completează cu următorul alineat:

„Normele metodologice privind executarea de casă a bugetelor componente ale bugetului public național prin sistemul trezorerial al Ministerului Finanțelor asigură respectarea regulilor unice pentru toate bugetele”;

53) tabelul 5.3.2, subsecțiunea a) „Procesul de executare a bugetului”, coloana 2 „Domeniile de preocupare” la final se completează cu două alineate cu următorul cuprins:

„Există necesitatea de a ajusta și perfecționa Normele metodologice privind executarea de casă a bugetelor componente ale bugetului public național prin sistemul trezorerial al Ministerului Finanțelor pentru a evita tratările diferite și a fi pe înțelesul utilizatorilor”;

„Există necesitatea în reglementări normative referitor la asigurarea monitoringului financiar al activităților entitățile publice la autogestiune”;

54) tabelul 5.3.2, subsecțiunea a) „Procesul de executare a bugetului”, coloana 3 „Ținte pe termen mediu” la final se completează cu următorul alineat:

„Gestionarea prin Contul Unic Trezorerial a resurselor bugetare primite de către autoritățile/instituțiile publice la autogestiune, întreprinderile de stat, societățile pe acțiuni și alte instituții publice, ale căror fondatori sunt autoritățile publice centrale și locale”;

55) tabelul 5.3.2, subsecțiunea a) „Procesul de executare a bugetului”, coloana 4 „Obiective pe termen lung” la final se completează cu următorul alineat:

„Dezvoltarea continuă a Sistemul Informațional de Gestionare a Finanțelor Publice al Ministerului Finanțelor și oferirea rapoartelor în regim on-line”;

56) tabelul 5.3.2, subsecțiunea b) „Gestionarea fluxului de mijloace băneşti”, coloana 3 „Ținte pe termen mediu” la final se completează cu următorul alineat:

„Pregătirea și prezentarea lunară de către autoritățile publice centrale și proiectele finanțate din surse externe a prognozelor privind plățile majore ce urmează a fi solicitate din buget pentru achitarea angajamentelor”;

57) tabelul 5.3.2, subsecțiunea b) „Gestionarea fluxului de mijloace băneşti”, coloana 4 „Obiective pe termen lung” la final se completează cu următorul alineat:

„Dezvoltarea Sistemului Informațional de Gestionare a Finanțelor Publice al Ministerului Finanțelor prin elaborarea Graficului de plăți al angajamentelor, în vederea îmbunătățirii prognozării și monitorizării lichidităților”;

58) în tot textul Strategiei, noțiunea „bugetul unităților administrativ-teritoriale” se substituie cu noțiunea „bugetul local”;

59) tabelul 5.3.2, subsecțiunea c) „Raportarea privind executarea bugetului”, coloana 1 „Situația actuală:

alineatul 1 va avea următorul cuprins:

„Bugetele, începînd cu 2016, se execută după aceeaşi clasificaţie aplicată la planificare, bazată pe Standardele statisticii guvernamentale GFS 2001”;

alineatul 6 va avea următorul cuprins:

„Rapoartele privind executarea bugetului de stat şi bugetelor locale sînt generate de Sistemul Informaţional de Gestionare a Finanțelor Publice”;

după alineatul 6 se completează cu un alineat cu următorul cuprins:

„Rapoartele privind executarea bugetului asigurărilor sociale de stat și a fondurilor asigurării obligatorii de asistență medicală se prezintă lunar de către Casa Națională de Asigurări Sociale și Compania Națională de Asigurări în Medicină”;

60) tabelul 5.3.2, subsecțiunea c) „Raportarea privind executarea bugetului”, coloana 2 „Domeniile de preocupare” la final se completează cu trei alineate cu următorul cuprins:

„Există necesitatea de a îmbunătăți Raportul semianual și anual privind executarea bugetului public național și a componentelor acestuia”;

„Există necesitatea de a elabora Raportul privind executarea bugetului pentru cetățeni ca urmare a elaborării bugetului pentru cetățeni”;

„Este necesară monitorizarea și îmbunătățirea raportării datoriilor cu termen de achitare expirat (arierate)”;

61) tabelul 5.3.2, subsecțiunea c) „Raportarea privind executarea bugetului”, coloana 3 „Ținte pe termen mediu” la final se completează cu un alineat cu următorul conținut:

„Îmbunătățirea raportării datoriei cu termen de achitare expirat (arierate) prin includerea în raport a datei apariției datoriei și a cauzelor formării acesteia”;

62) tabelul 5.3.2, subsecțiunea c) „Raportarea privind executarea bugetului”, la coloana 4 „Obiective pe termen lung” cuvintele “indicatorii realizați în sectorul” se înlocuiesc cu textul „eficiența utilizării banilor în sectorul public și a indicatorilor de performanță”;

63) tabelul 5.3.2, subsecțiunea d) „Evidența contabilă și raportarea financiară”, coloana 1 „Situația actuală”:

alineatul 1 va avea următorul cuprins:

„Evidenţa contabilă și raportarea financiară în autoritățile/instituțiile bugetare se ține în baza Planului de conturi contabile în sistemul bugetar și a Normelor metodologice privind evidența contabilă și raportarea financiară în sistemul bugetar, elaborate în conformitate cu GFS 2001”;

la alineatul 3:

în propoziția 1, cuvintele „bugetare (la nivel central și local), precum și bugetul asigurărilor sociale de stat și standardele asigurărilor” se înlocuiesc cu textul „/instituțiile bugetare finanțate de la bugetul de stat, bugetele locale, bugetul asigurărilor sociale de stat și fondurile asigurărilor”;

la propoziția 2, cuvîntul „Autoritățile” se substituie cu cuvîntul „Instituțiile”, textul „rapoarte financiare trimestriale și anuale” se substituie cu „rapoarte financiare trimestriale, semianuale și anuale”, la finalul propoziției 2 se adaugă cuvintele „și locale”;

64) tabelul 5.3.2, subsecțiunea d) „Evidența contabilă și raportarea financiară”, coloana 2 „Domeniile de preocupare”:

la alineatul 1, după cuvîntul „contabilitate” se completează cu textul „în sectorul public”;

la începutul alineatului 2, cuvîntul „Sînt” se substituie cu textul „La situația din 2013 erau”;

după alineatul 2 se completează cu un alineat nou cu următorul conținut:

„La situația din anul 2017 sunt utilizate trei planuri de conturi diferite:

- unul pentru evidența contabilă în baza contabilității pe angajamente în autoritățile/instituțiile bugetare, precum și pentru executarea de casă a mijloacelor bugetelor componente ale bugetului public național prin sistemul trezorerial al Ministerului Finanțelor în baza contabilității de casă;

- unul pentru evidența contabilă pe bază de calcul pentru Casa Naţională de Asigurări Sociale;

- unul pentru evidența contabilă pe bază de calcul pentru Compania Naţională de Asigurări în Medicină”;

65) tabelul 5.3.2, subsecțiunea d) „Evidența contabilă și raportarea financiară”, coloana 3 „Ținte pe termen mediu” la final se completează cu două alineate cu următorul conținut:

„Elaborarea Standardelor Naționale de Contabilitate pentru sectorul public în baza IPSAS”;

„Realizarea Planului de Acțiuni pentru implementarea Concepției privind dezvoltarea Standardelor Naționale de Contabilitate în sectorul public”;

66) tabelul 5.3.2, subsecțiunea d) „Evidența contabilă și raportarea financiară”, la coloana 4 „Obiective pe termen lung” la final se completează cu un alineat cu următorul conținut:

„Integrarea sistemului informațional de evidență contabilă (1C) în autoritățile/ instituțiile bugetare cu Sistemul Informațional de Gestionare a Finanțelor Publice al Ministerului Finanțelor”;

67) tabelul 5.3.2, la subsecțiunea „Instituțiile responsabile de componenta 3”, sintagma „Trezoreria de Stat” se substituie cu sintagma „Direcția Generală Trezoreria de Stat”.

68) Secțiunea 5.4. Managementul financiar şi controlul intern, subsecțiunea a) „Controlul Financiar Public Intern”, la principiul 1 se exclud cuvintele „și comprehensive”, la principiul 7 după cuvintele „emiterea declarației” se completează cu cuvîntul „obiective”, la principiul 12 cuvîntul „legalitatea” se substituie cu cuvîntul „legalității”;

69) tabelul 5.4.2, subsecțiunea a) „Controlul Financiar Public Intern”, coloana 1 „Situația actuală”:

alineatul 1 se exclude;

după alineatul 5 se completează cu un alineat cu următorul cuprins:

„Regulament-cadru de activitate a serviciilor financiare aprobat în anul 2015”;

la alineatul 6:

la propoziția 1 se exclud cuvintele „cu excepția Ministerului Justiției”;

propoziția 2 la final se completează cu textul cu următorul cuprins:

„în anul 2013; 136 auditori interni activează în anul 2017 în cele 96 unități de audit intern”;

la alineatul 7 cuvîntul „pentru” se substituie cu cuvîntul „în”, la final se completează cu textul „și Manualul de management financiar și control”;

la alineatul 8, după cuvîntul „raportarea” se completează cu cuvîntul „raportarea”, cuvintele „raportarea și” se substituie cu textul „și emiterea”;

la alineatul 9, cuvintele „de etică al” se exclud; se substituie: sintagma „statutul auditului intern” cu sintagma „Carta de audit intern”, sintagma „normele metodologice privind auditul” cu sintagma „Normele metodologice de audit”; cuvintele „unității de audit intern” cu textul „de audit intern în sectorul public”;

la alineatul 10, după cuvîntul „anual” se completează cu textul „al activității”, cuvîntul „audit” se substituie cu sintagma „audit intern”; cuvîntul „audiate” și textul „iar, la cerere, se prezintă” se exclud;

70) în tot textul Strategiei se substituie noțiunea „sistemul managementului” cu noțiunea „sistemul de management”, noțiunea „managementul financiar intern” cu noțiunea „managementul financiar și controlul intern”, sintagma “declarația bunei guvernări” cu sintagma „declarația privind buna guvernare”, cu declinările respective;

71) tabelul 5.4.2, subsecțiunea a) „Controlul Financiar Public Intern”, coloana 2 „Domeniile de preocupare”: la alineatul 1, cuvîntul „recent” se exclude;

la alineatul 2 cuvintele „Pînă în prezent, există” se înlocuiesc cu textul „În anul 2013 existau”, după cuvîntul „local” se completează cu textul „în anul 2017 – 25 unități”;

la alineatul 3 cuvintele „implementarea sistemului de audit” se substituie cu textul „realizarea auditului de sistem”, cuvîntul „audit” se înlocuiește cu textul „misiunilor de audit”, cuvîntul „audituri” se exclude;

la alineatul 6 cuvintele „evidențe a urmăririlor rapoartelor” se substituie cu textul „dovezi de implementare a recomandărilor”;

72) tabelul 5.4.2, subsecțiunea a) „Controlul Financiar Public Intern”, coloana 3 „Ținte pe termen mediu”:

la alineatul 2 cuvintele „și publicarea pe pagina web a Ministerului Finanțelor a Manualului managementului financiar intern” se exclud;

alineatele 3 și 7 se exclud;

după alineatul 3 se completează cu alineatul „Dezvoltarea capacităților serviciilor financiare privind aplicarea Regulamentului-cadru de activitate a serviciilor financiare”;

la final se completează cu alineatul „Revizuirea Strategiei în vigoare și elaborarea unui nou program de dezvoltare a controlului financiar public intern pe termen mediu”;

la alineatul 4 cuvintele „Inițierea și” se exclud, cuvîntul „Revizuirea” se va scrie cu literă majusculă;

la alineatul 5 cuvintele „Instituirea și angajarea personalului pentru unitățile” se substituie cu cuvintele „Instituirea unităților”, la final se completează cu textul „și angajarea personalului în cadrul acestora”;

la alineatul 6 cuvîntul „auditurilor” se substituie cu cuvintele „misiunilor de audit”;

73) tabelul 5.4.2, subsecțiunea a) „Controlul Financiar Public Intern”, coloana 4 „Obiective pe termen lung”:

la alineatul 7 cuvintele „deplină a auditului sistemelor” se înlocuiește cu textul „auditului de sistem”;

la final se completează cu trei alineate noi cu următorul conținut:

„Dezvoltarea mecanismelor de certificare a auditorilor interni conform bunelor practici”;

„Dezvoltarea funcției de audit intern prin abordare centralizată”;

„Stabilirea mecanismelor de asigurare a calității și integrarea acestora în auditul intern în corespundere cu standardele internaționale”;

74) tabelul 5.4.2, subsecțiunea b) „Inspecția financiară și investigarea fraudelor”, coloana 3 „Ținte pe termen mediu”, după alineatul 6 se completează cu alineatul cu următorul conținut:

 „Îmbunătățirea cadrului legislativ prin promovarea proiectului de lege cu privire la Inspectoratul Financiar de Stat”;

75) tabelul 5.4.2, subsecțiunea b) „Inspecția financiară și investigarea fraudelor”, coloana 4 „Obiective pe termen lung” la final se completează cu alineatul cu următorul conținut:

 „Ajustarea cadrului normativ privind controlul financiar”.

76) Secțiunea 5.5. Administrarea veniturilor, partea 1) „Administrarea fiscală”, după principiul 5 se completează cu un principiu nou cu următorul conținut:

„Îmbunătățirea legislației fiscale și dezvoltarea sistemului fiscal autohton în baza standardelor UE și internaționale, inclusiv pregătirea pentru ajustarea treptată cu directivele UE.”;

 la principiul 6 cuvîntul „potrivit” se substituie cu cuvîntul „stabilit”;

77) tabelul 5.5.2, partea 1) „Administrarea fiscală”, subsecțiunea a) „Legislația”, coloana 1 „Situația actuală”:

la alineatul 1 cuvintele „și angajamentele” se exclud;

la final se completează cu un alineat nou cu următorul conținut:

„Cadrul legal pentru unificarea administrației fiscale de stat a fost adoptat în anul 2016”;

78) tabelul 5.5.2, subsecțiunea a) „Legislația”, coloana 2 „Domeniile de preocupare” la final se completează cu un alineat nou cu următorul conținut:

„Legislația fiscală națională necesită a fi îmbunătățită și simplificată în conformitate cu prevederile legislației comunitare”;

79) tabelul 5.5.2, subsecțiunea b) „Colectarea impozitelor şi taxelor, conformarea şi executarea silită”, coloana 1 „Situația actuală”:

la alineatul 1 cuvintele „cont unic trezorerial” se înlocuiesc cu textul “conturile trezoreriale (IBAN)”;

alineatul 2 va avea următorul cuprins: „Schimbul de date privind veniturile Bugetului Public Național între Serviciul Fiscal de Stat şi Direcția Generală Trezoreria de Stat se efectuează zilnic la nivel central”;

alineatul 4 va avea următorul cuprins: „Serviciul Fiscal de Stat a realizat progrese în implementarea sistemului de management al riscurilor de conformare fiscală”;

alineatul 5 va avea următorul cuprins: „Legislaţia fiscală prevede dreptul de estimare a venitului impozabil al persoanelor fizice prin metode indirecte, utilizînd mai multe surse de informaţii”;

după alineatul 3 se completează cu un alineat cu următorul cuprins: „Există mecanismul de compensare a taxelor datorate contribuabililor (plata în plus) contra rambursării altor taxe”;

alineatul 3 se exclude:

la final se completează cu patru alineate cu următorul cuprins:

„Sistemul informaţional automatizat „Contul curent al contribuabilului” asigură accesul contribuabilului la contul său curent și oferă informaţiile în regim real despre obligaţiile fiscale ale contribuabililor”;

„Legislația fiscală prevede stingerea obligațiilor fiscale vechi și nesemnificative”;

„A fost creată direcţia de gestionare a riscului care gestionează sistemul de management al riscurilor”;

„A fost înfiinţat consiliul de conformare care oferă o orientare strategică la nivel înalt în ceea ce priveşte eforturile de conformare”;

80) tabelul 5.5.2, subsecțiunea b) „Colectarea impozitelor şi taxelor, conformarea şi executarea silită”, coloana 2 „Domeniile de preocupare”:

alineatele 2, 3, 4, 5, 6, 10 se exclud;

alineatul 9 va avea următorul conținut: „Consolidarea capacităţilor de administrare fiscală a contribuabililor mari – persoane juridice și fizice”;

81) tabelul 5.5.2, subsecțiunea c) „Controlul fiscal”, coloana 1 „Situația actuală”, la final se completează cu un alineat cu următorul conținut:

 „Planificarea controalelor se efectuează în baza riscurilor”;

82) tabelul 5.5.2, subsecțiunea c) „Controlul fiscal”, coloana 2 „Domeniile de preocupare”, alineatele 2 și 3 se exclud;

83) tabelul 5.5.2, subsecțiunea d) „Managementul contribuabilului”, coloana 1 „Situația actuală”:

la alineatul 1 cuvintele „și reînregistrarea entităților existente pentru a obține un” se substituie cu textul „prin atribuirea unui”;

după alineatul 1 se completează cu un alineat cu următorul conținut:

 „În mare parte persoanele fizice sunt luate la evidența fiscală în baza codului IDNP”;

alineatul 3 cu conținutul „Toate persoanele fizice au atribuite un cod numeric de identificare ID în scopuri fiscale” se exclude;

alineatul 5 va avea următorul conținut:

„Activităţile Serviciului Fiscal de Stat sînt orientate împotriva întreprinderilor care desfășoară „pseudoactivitate”;

după alineatul 4 se completează cu alineatul:

„Pragul pentru înregistrarea benevolă în calitate de plătitor al TVA a fost exclus”;

la final se completează cu alineatul:

„Există proceduri clare care reglementează insolvabilitatea întreprinderilor”;

84) tabelul 5.5.2, subsecțiunea d) „Managementul contribuabilului”, coloana 2 „Domeniile de preocupare”:

la alineatul 1 se înlocuiește cuvîntul „procedură” cu cuvîntul „constatare”, cuvîntul „insolvență” cu cuvîntul „insolvabilitate”;

alineatul 2 se exclude;

85) tabelul 5.5.2, subsecțiunea e) „Drepturile contribuabilului, obligațiunile și angajamentele”, coloana 2 „Domeniile de preocupare”:

la alineatul 1 cuvintele „Instituirea Curții de reclamații specializate” se substituie cu textul „Examinarea posibilității de instituire a Curții de apel fiscale”;

86) tabelul 5.5.2, subsecțiunea f) „Conformarea voluntară”, coloana 1 „Situația actuală”:

alineatul 2 se exclude;

alineatul 3 va avea următorul conținut:

„Activitatea Serviciului Fiscal de Stat este axată spre majorarea nivelului de conformare fiscală a contribuabililor, îmbunătăţirea opţiunilor pentru serviciile oferite contribuabililor, dezvoltarea administrării fiscale orientate spre contribuabil”:

87) tabelul 5.5.2, subsecțiunea f) „Conformarea voluntară”, coloana 2 „Domeniile de preocupare”, alineatul 2 se exclude;

88) tabelul 5.5.2, partea 1) „Administrarea fiscală”, coloana 3 „Ținte pe termen mediu”:

la început se completează cu un alineat cu următorul conținut:

„Armonizarea actelor legislative fiscale naționale, în partea ce ține de TVA și accize, la prevederile legislației UE”;

alineatul 2 va avea următorul conținut:

„Îmbunătăţirea procesului de administrare a contribuabililor mari prin elaborarea și implementarea Programului de conformare pentru anii 2017-2020”:

la alineatul 5, cuvintele „politicilor comprehensive” se substituie cu textul „planurilor de acțiuni”;

alineatul 10 va avea următorul conținut:

„Simplificarea procedurilor de calculare, raportare şi achitare a obligaţiilor fiscale în vederea sporirii nivelului de satisfacţie a contribuabilului”:

după alineatul 14 se completează cu două alineate cu următorul conținut:

„Optimizarea și simplificarea procedurilor de administrare fiscală în vederea eficientizării lor și sporirii nivelului de satisfacţie a contribuabilului”;

 „Lărgirea spectrului de servicii prestate contribuabililor”;

89) tabelul 5.5.2, partea 1) „Administrarea fiscală”, coloana 4 „Obiective pe termen lung”:

alineatele 1 și 3 se exclud;

la final se completează cu un alineat cu următorul conținut:

Studiul privind oportunitatea instituirii „Curții de apel fiscale”;

90) tabelul 5.5.2, partea 2) „Administrarea vamală”, subsecțiunea a) „Legislația”, coloana 1 „Situația actuală”:

la alineatul 2 cuvintele „inspecția vamală” se substituie cu „controlul vamal”;

la final se completează cu un alineat nou cu următorul conținut:

„Codul Vamal a fost modificat și completat cu conceptul de gestionare a riscurilor și cu prevederi de aliniere a cadrului național la cerințele Tarifului Vamal Integrat al UE (TARIC)”;

91) tabelul 5.5.2, partea 2) „Administrarea vamală”, subsecțiunea a) „Legislația”, coloana 2 „Domeniile de preocupare” la final se completează cu un alineat nou cu următorul conținut:

„Elaborarea şi promovarea noului Cod vamal, racordat la prevederile legislației Uniunii Europene”;

92) tabelul 5.5.2, subsecțiunea b) „Managementul operatorilor economici”, coloana 1 „Situația actuală”, la alineatul 1 cuvintele „Banca de Economii a Moldovei” se înlocuiesc cu textul „BC „Moldova-Agroindbank” S.A. prin Serviciul Guvernamental de plăți electronice M-Pay”;

93) tabelul 5.5.2, subsecțiunea c) „Colectarea veniturilor”, coloana 1 „Situația actuală”, la alineatul 2 cuvintele „și teritorial, deși se limitează doar la plățile vamale percepute, neținînd cont de estimarea obligației” se exclud;

94) tabelul 5.5.2, subsecțiunea c) „Colectarea veniturilor”, coloana 2 „Domeniile de preocupare”, alineatul 2 se exclude;

95) tabelul 5.5.2, subsecțiunea d) „Tranzit, control de frontieră și audit post vămuire”, coloana 1 „Situația actuală”:

la alineatul 1 cuvintele „cu excepția tranzitului” se substituie cu cuvîntul „vamale”;

la alineatul 2 se substituie: cuvîntul „avans” cu cuvîntul „prealabil”, cuvintele „din față” cu cuvîntul „cu”; se exclud cuvintele „și birourile vamale”;

96) tabelul 5.5.2, subsecțiunea e) „Facilitarea comerțului”, coloana 2 „Domeniile de preocupare” la final se completează cu un alineat cu următorul conținut;

„Există necesitatea de a prelungi proiectul pilot de recunoaștere a statutului de Operator Economic Autorizat (AEO) RM-UE”;

97) tabelul 5.5.2, subsecțiunea g) „Securitatea lanțului de aprovizionare”, coloana 2 „Domeniile de preocupare”, alineatul 1 se exclude;

98) tabelul 5.5.2, partea 2) „Administrarea vamală”, coloana 3 „Ținte pe termen mediu”:

alineatul 1 la final se completează cu următorul text:

„prin adoptarea noului Cod vamal și revizuirea actelor normative”:

la final se completează cu un alineat cu următorul conținut:

„Dezvoltarea mecanismului de recunoaștere mutuală a statutului de Operator Economic Autorizat (AEO – authorized economic operator)”:

99) tabelul 5.5.2, partea 2) „Administrarea vamală”, coloana 4 „Obiective pe termen lung”:

la alineatul 1 textul „Dezvoltarea programului Operator Economic Autorizat” se exclude;

la final se completează cu cinci alineate cu următorul conținut:

„Facilitarea comerțului legitim și susținerea competitivității”;

„Modernizarea infrastructurii și logisticii birourilor și posturilor vamale”;

„Dezvoltarea și modernizarea organizațională a organelor vamale”;

„Dezvoltarea și modernizarea sistemelor informaționale vamale: sistemul informațional integrat vamal „ASYCUDA World” și sistemul informațional „Frontiera”;

„Implementarea noului sistem computerizat de tranzit „NCTS” (New Computerized Transit System”)”;

100) tabelul 5.5.2, la subsecțiunea „Instituțiile responsabile de componenta 5”, sintagma „Inspectoratul Principal Fiscal de Stat” se substituie cu sintagma „Serviciul Fiscal de Stat”.

101) Secțiunea 5.6. Achiziții publice, tabelul 5.6.2, subsecțiunea a) „Transparenţa, completitudinea şi concurenţa în cadrul legislativ şi normativ”:

coloana 1 „Situația actuală”, la alineatul 1 cuvintele „Directiva UE 2004/18 CE” se substituie cu cuvîntul „directivele”;

coloana 2 „Domeniile de preocupare” la final se completează cu un alineat cu următorul conținut:

„Există necesitatea de a crea cadrul legal cu privire la achizițiile publice pentru domeniile apărare și utilități publice în conformitate cu directivele UE”;

coloana 4 „Obiective pe termen lung”:

la alineatul 1, după cuvintele „cadrului juridic” se completează cu cuvintele „al achizițiilor publice”;

la final se completează cu un alineat cu următorul conținut:

„Crearea cadrului legal cu privire la achizițiile publice pentru domeniile apărare și utilitățile publice”;

102) tabelul 5.6.2, subsecțiunea b) „Utilizarea metodelor competitive de achiziții”:

coloana 2 „Domeniile de preocupare” la final se completează cu un alineat cu următorul conținut:

„Este necesar de a oferi asistență profesională persoanelor cu responsabilități în achiziții publice din cadrul autorităților / instituțiilor publice contractante și operatorilor economici”;

coloana 3 „Ținte pe termen mediu” la final se completează cu un alineat cu următorul conținut:

„Agenția de Achiziții Publice să coordoneze și organizeze procesul de instruire pentru persoanele implicate în procedurile de achiziții publice”;

 103) tabelul 5.6.2, subsecțiunea c) „Accesul publicului la informații cu privire la achizițiile publice”:

coloana 1 „Situația actuală” se completează cu două alineate cu următorul conținut:

după alineatul 2 cu „Legea privind achizițiile publice include prevederi privind organizarea și funcționarea Agenției Naționale pentru Soluționarea Contestațiilor”;

după alineatul 3 cu „Mecanismul independent de soluționare a contestațiilor formulate în cadrul procedurilor de achiziție publică a fost introdus în anul 2017”;

alineatele 3 și 4 se exclud;

coloana 2 „Domeniile de preocupare” se completează cu un alineat cu următorul conținut: „Sporirea gradului de transparență a informațiilor cu privire la achizițiile publice”;

104) tabelul 5.6.2, la subsecțiunea „Instituțiile responsabile de componenta 6”, la final se completează cu sintagma „Agenția Națională pentru Soluționarea Contestațiilor”.

105) Secțiunea 5.7. Sistemul Informațional de Gestionare a Finanțelor Publice:

la alineatul 1 cuvintele „noului Sistem” se substituie cu „și dezvoltarea Sistemului”;

în tot textul Strategiei titlul subsecțiunii b) „Implementarea Sistemului Informațional de Management Financiar” se substituie cu titlul „Implementarea și dezvoltarea Sistemului Informațional de Gestionare a Finanțelor Publice”:

la final subsecțiunea 5.7.1. „Principiile de bază și rezultatele așteptate” se completează cu principiul cu următorul conținut:

„Asigurarea interoperabilității Sistemului Informațional de Gestionare a Finanțelor Publice cu alte sisteme „Implementarea și dezvoltarea Sistemului Informațional de Gestionare a Finanțelor Publice”:

 informaționale și asimilarea serviciilor electronice și platformele digitale ale Guvernului (M-Connect, M-Pay, M-Cloud).”;

106) tabelul 5.7.2, subsecțiunea a) „Menținerea sistemului informațional existent”, coloana 1 „Situația actuală”:

alineatul 3 va avea următorul conținut:

 „Utilizatorii Sistemului informaţional existent sînt Ministerul Finanţelor, autoritățile/instituțiile bugetare și instituțiile publice care se deservesc prin Contul Unic Trezorerial”;

alineatul 4 va avea următorul conținut:

 „Instituţiile bugetare comunică cu Sistemul Informațional de Gestionare a Finanțelor Publice prin web-interfață”;

107) tabelul 5.7.2, subsecțiunea a) „Menținerea sistemului informațional existent”, coloana 2 „Domeniile de preocupare”:

alineatul 3 va avea următorul conținut:

 „Necesită dezvoltare instrumentele de analiza şi raportare in timp real”;

la alineatul 5 după cuvîntul „ajustare” se completează cu cuvîntul „continuă”, cuvintele „noul plan” se substituie cu cuvîntul „planul”;

108) tabelul 5.7.2, subsecțiunea a) „Menținerea sistemului informațional existent”, coloana 3 „Ținte pe termen mediu”:

la alineatul 1 cuvintele „pînă la implementarea noului Sistem informațional de management financiar” se exclud;

la alineatul 2, cuvintele „noul plan” se substituie cu cuvintele „modificările la planul”;

la alineatul 3, cuvîntul „Actualizarea” se substituie cu cuvîntul „Menținerea”, textul „ (trecerea la utilizarea versiunii 6.2)” se exclud;

109) tabelul 5.7.2, subsecțiunea a) „Menținerea sistemului informațional existent”, coloana 4 „Obiectivele pe termen lung”:

alineatul 1 se exclude;

la final se completează cu două alineate cu următorul conținut:

„Asigurarea interoperabilității Sistemului Informațional de Gestionare a Finanțelor Publice cu alte sisteme informaționale ale Guvernului”;

„Dezvoltarea și implementarea instrumentelor de analiză și raportare în timp real”;

110) tabelul 5.7.2, subsecțiunea b) „Implementarea și dezvoltarea Sistemului Informațional de Gestionare a Finanțelor Publice”, coloana 1 „Situația actuală”:

alineatele 2, 3 și 7 se exclud;

după alineatul 3 se completează cu un alineat cu următorul conținut:

„Pe parcursul anilor 2015-2016 au fost implementate toate modulele Sistemului Informațional de Gestionare a Finanțelor Publice, care asigură procesul de planificare, aprobare, executare și raportare în conformitate cu noua clasificare bugetară și noul plan de conturi”;

la alineatul 6 cuvîntul „va” se exclude;

alineatul 8 va avea următorul cuprins:

„Utilizatorii Sistemului Informaţional de Gestionare a Finanțelor Publice sînt Ministerul Finanţelor, autorităţile publice centrale şi direcţiile financiare ale unităţilor administrativ-teritoriale de nivelul al doilea; unităţile autorităţilor administrativ-teritoriale de nivelul întîi, instituţiile publice”;

la final se completează cu un alineat cu următorul cuprins:

„Centrul de apel, care asigură suportul utilizatorilor Sistemului Informaţional de Gestionare a Finanțelor Publice, a fost creat în anii 2015-2016”;

111) tabelul 5.7.2, subsecțiunea b) „Implementarea și dezvoltarea Sistemului Informațional de Gestionare a Finanțelor Publice”, coloana 2 „Domeniile de preocupare”:

alineatele 1 și 3 se exclud;

alineatul 2 va avea următorul conținut:

„Necesită îmbunătățire nivelul de asigurare cu tehnică de calcul și mijloace de transport de date a autorităților/instituţiilor bugetare pentru utilizarea Sistemului Informaţional de Gestionare a Finanțelor Publice”;

la final se completează cu un alineat cu următorul conținut:

„Sistemul Informaţional de Gestionare a Finanțelor Publice necesită a fi dezvoltat pentru ca să ofere sprijin pentru auditori şi interfaţa cu software-ul utilizat de către autoritățile/instituţiile bugetare”;

112) tabelul 5.7.2, subsecțiunea b) „Implementarea și dezvoltarea Sistemului Informațional de Gestionare a Finanțelor Publice”, coloana 3 „Ținte pe termen mediu”:

alineatul 1 se exclude;

alineatul 2 va avea următorul conținut:

„Dezvoltarea continuă a Sistemului Informaţional de Gestionare a Finanțelor Publice în cadrul Ministerului Finanţelor / și autorităților/instituțiilor bugetare”;

alineatul 3 va avea următorul conținut:

„Consolidarea capacității Centrului de apel, care asigură suportul utilizatorilor Sistemului Informaţional de Gestionare a Finanțelor Publice”;

alineatul 4 va avea următorul conținut:

„Determinarea necesităţilor de formare şi efectuare a instruirii personalului Ministerului Finanţelor, autorităților/instituțiilor bugetare și instituțiilor publice care se deservesc prin Contul Unic Trezorerial în domeniul utilizării Sistemului Informaţional de Gestionare a Finanțelor Publice”;

113) tabelul 5.7.2, subsecțiunea b) „Implementarea și dezvoltarea Sistemului Informațional de Gestionare a Finanțelor Publice”, coloana 4 „Obiective pe termen lung”:

alineatul 1 va avea următorul conținut:

„Perfecționarea și dezvoltarea continuă a Sistemului Informaţional de Gestionare a Finanțelor Publice”;

la final se completează cu două alineate cu următorul conținut:

„Asimilarea serviciilor electronice și platformelor digitale ale Guvernului (M-Connect, M-Pay, M-Cloud)”;

„Implementarea serviciilor informaționale de ținere a evidenței contabile pe platforma comună a Guvernului”;

114) tabelul 5.7.2, subsecțiunea „Instituțiile responsabile de componenta 7”, după sintagma „Ministerul Finanțelor” se completează cu sintagma „Serviciul e-Transformare”.

115) Anexa nr.1 la Strategie, „Tabelul rezumat al evaluării cheltuielilor publice și responsabilității financiare” va avea următorul conținut:

| **Codul** | **Indicatorul** | **Scorul****2015** | **Scorul** **2011** |
| --- | --- | --- | --- |
| **1** | **2** | **3** | **4** |
| **A. REALIZAREA MFP: Credibilitatea budgetului** |
| PI-1 | Total cheltuieli real efectuate în comparaţie cu bugetul iniţial aprobat | A | B |
| PI-2 | Structura cheltuielilor real efectuate în comparaţie cu bugetul iniţial aprobat | A | B+ |
| PI-3 | Total venituri colectate în comparaţie cu bugetul iniţial aprobat | A | B |
| PI-4 | Soldul şi monitorizarea restanţelor la efectuarea plăţilor | A | A |
| **B. PROBLEME CHEIE: Complexitatea și Transparența** |
| PI-5 | Clasificarea budgetului | A | B |
| PI-6 | Complexitatea informaţiei incluse în documentaţia bugetară | A | A |
| PI-7 | Nivelul operaţiunilor guvernamentale neraportate | A | A |
| PI-8 | Transparenţa relaţiilor fiscale între diferite niveluri ale administraţiei | **A** | A |
| PI-9 | Supravegherea riscului fiscal total din partea altor unităţi din sectorul public | A | B+ |
| PI-10 | Accesul publicului la principalele informaţii fiscale | B | A |
| **C. CICLUL BUDGETAR** |
|  | **C(i) Bugetarea în baza politicilor** |  |  |
| PI-11 | Ordinea şi participarea în procesul bugetar anual | B | B |
| PI-12 | Perspectiva multianuală în planificarea fiscală, politica de cheltuieli şi bugetare | A | B+ |
|  | **C(ii) Previzibilitatea şi controlul executării bugetului** |  |  |
| PI-13 | Transparenţa obligaţiilor şi răspunderii contribuabililor | **A** | A |
| PI-14 | Eficacitatea măsurilor de înregistrare a contribuabililor şi calcul al impozitelor | B | A |
| PI-15 | Eficacitatea colectării impozitelor | D+ | D+ |
| PI-16 | Previzibilitatea disponibilităţii fondurilor pentru angajamentul cheltuielilor | C+ | C+ |
| PI-17 | Înregistrarea şi gestionarea soldurilor de mijloace băneşti, datoriilor şi garanţiilor | A | A |
| PI-18 | Eficacitatea măsurilor de control al calculului salariilor | B+ | B+ |
| PI-19 | Transparenţă, concurenţă şi mecanisme de contestare în achiziţii | B | B |
| PI-20 | Eficacitatea măsurilor de control intern la efectuarea cheltuielilor nonsalariale | B+ | B+ |
| PI-21 | Eficacitatea auditului intern | B+ | B+ |
|  | **C(iii) Contabilitatea, ţinerea evidenţei şi raportarea** |  |  |
| PI-22 | Oportunitatea şi regularitatea reconcilierii conturilor | A | A |
| PI-23 | Disponibilitatea informaţiilor privind resursele primite de unităţile de prestare a serviciilor | A | A |
| PI-24 | Calitatea şi oportunitatea rapoartelor cu privire la buget în timpul anului | C+ | C+ |
| PI-25 | Calitatea şi oportunitatea rapoartelor financiare anuale | C+ | C+ |
|  | **C(iv) Examinarea externă şi auditul** |  |  |
| PI-26 | Domeniul, caracterul şi urmărirea recomandărilor auditului extern | B+ | B+ |
| PI-27 | Examinarea de către legislativ a legii anuale a bugetului | B+ | B+ |
| PI-28 | Examinarea de către legislativ a rapoartelor de audit extern | C+ | C+ |
| **D. PRACTICILE DONATORILOR** |
| D-1 | Previzibilitatea suportului bugetar direct | D+ | D |
| D-2 | Informația financiară oferită de donatori pentru bugetare și raportare asupra asistenței acordate prin programe și proiecte | C | C+ |
| D-3 | Ponderea asistenței gestionate prin utilizarea procedurilor naționale | D | C |

116) Anexa nr.2 la Strategie „Lista actelor legislative și normative relevante Strategiei”:

după pct.22, se includ trei puncte cu următorul conținut:

22¹. Legea nr. 229 din 23 septembrie 2010 privind controlul financiar public intern.

22². Legea nr. 267 din  01.11.2013 pentru modificarea şi completarea unor acte legislative.

223. Legea nr. 112 din 2 iulie 2014 pentru ratificarea Acordului de Asociere între Republica Moldova, pe de o parte, şi Uniunea Europeană şi Comunitatea Europeană a Energiei Atomice şi statele membre ale acestora, pe de altă parte.

la pct.23, cuvintele „Proiectul legii” se substituie cu textul „Legea nr.181 din 25 iulie 2014”:

după pct.23, se include un punct cu următorul conținut:

23¹. Legea nr.131 din 3 iulie 2015 privind achizițiile publice.

după pct.54, se includ cinci puncte cu următorul conținut:

54¹. Hotărîrea Guvernului nr. 387 din 28 mai 2014 „Pentru aprobarea Regulamentului cu privire la achiziționarea serviciilor financiare de către întreprinderile de stat/municipale şi societăţile comerciale cu capital integral sau majoritar public”.
54². Hotărîrea Guvernului nr. 875 din 21 octombrie 2014 „Pentru aprobarea Regulamentului privind monitoringul financiar al întreprinderilor de stat/municipale şi al societăţilor comerciale cu capital public sau majoritar public”.

543. Hotărîrea Guvernului nr.433 din 15 iulie 2015 privind aprobarea Regulamentului-cadru de activitate a serviciilor financiare.

544. Hotărîrea Guvernului nr.911 din 25 iulie 2016 pentru aprobarea Strategiei privind reforma administrației publice pentru anii 2016-2020.

după pct.58, se include un punct cu următorul conținut:

58¹. Ordinul ministrului finanţelor nr. 113 din 15 septembrie 2011 „Cu privire la aprobarea Regulamentului privind raportarea activității de audit intern în sectorul public”.

după pct.62, se includ 13 puncte cu următorul conținut:

63. Ordinul ministrului finanţelor nr. 113 din 12 octombrie 2012 „Privind aprobarea Standardelor naţionale de audit intern”.

64. Ordinul Ministrului Finanţelor nr. 74 din 10 iunie 2014 „Cu privire la aprobarea Codului etic al auditorului intern şi Cartea de audit intern (Regulament-model de funcţionare a unităţii de audit intern)”.

65. Ordinul ministrului finanţelor nr. 105 din 15 iulie 2015 „Privind aprobarea Normelor metodologice de audit intern în sectorul public”.

66. Ordinul Ministrului Finanţelor nr. 189 din 5 noiembrie 2015 „Cu privire la aprobarea Standardelor naţionale de control intern în sectorul public”.
67. Ordinul Ministerului Finanțelor Nr. 208 din  24.12.2015 privind Clasificaţia bugetară.

68. Ordinul Ministerului Finanțelor Nr. 209 din  24.12.2015 cu privire la aprobarea Setului metodologic privind elaborarea, aprobarea și modificarea bugetului.
68. Ordinul Ministerului Finanțelor Nr. 215 din  28.12.2015 cu privire la aprobarea Normelor metodologice privind executarea de casă a bugetelor componente ale bugetului public
naţional prin sistemul trezorerial al Ministerului Finanțelor.

69. Ordinul Ministerului Finanțelor Nr. 216 din  28.12.2015 cu privire la aprobarea Planului de conturi contabile în sistemul bugetar şi a Normelor metodologice privind evidența contabilă și raportarea financiară în sistemul bugetar.

70. Ordinul Ministerului Finanțelor nr.67 din 23.05.2016 „Cu privire la elaborarea, definitivarea și promovarea proiectului noului Cod vamal”.

72. Cheltuielile publice și responsabilitatea financiară – Evaluarea actualizată pentru Moldova 2012-2014 (PEFA-2015).

73. Memorandumul cu privire la politicile economice și financiare, semnat cu Fondul Monetar Internațional. 2016.

74. Evaluarea Managementului Finanțelor Publice din Republica Moldova. În: „Baseline Measurement Report. The Principles of Public Administration. Moldova December 2015”, Chapter 6, Public Financial Management. OECD/SIGMA, [www.cancelaria.gov.md](http://www.cancelaria.gov.md).

PRIM-MINISTRU Pavel FILIP

 Contrasemnează:

 Ministrul finanțelor Octavian ARMAȘU